
Preambul 


Shakespeare! adesea te gandesc cu jale, 
Prieten bland al sufletului meu; 

Isvorul plin al canturilor tale 

Îmi sare 'n gând si le repet mereu. 

Atât de crud ești tu, s'atat de moale, 
Furtună-i azi și linu-i glasul tău; 

Ca Dumnezeu te-arăți în mii de feţe 

Şi 'nvefi un ev cum poate să te 'nvete. 


De-aș fi trăit când tu trăiai, pe tine 
Te-as fi iubit atât — cat te iubesc? 

Căci tot ce simt, de este rău sau bine, 
— Destul că simt — tot tie-ti mulțumesc. 
Tu mi-ai deschis a ochilor lumine, 
Mai învăţat ca lumea s'o citesc, 
Gresind cu tine chiar, iubesc greşala: 
S"aduc cu tine mi-este toată fala. 


Cu tine da... căci eu am trei isvoară 
Din care toată mintea mi-o culeg: 
Cu-a ta zâmbire, dulce, lină, clară 

A lumii visuri eu ca flori le leg; 

Mai am pe-un înțelept... cu-acela iară 
Problema morţii lumii o desleg; 
S'apoi mai am cu totul pentru mine 
Un alt maestru, care viu mi tine... 


Dar despre-acela, ah, nici vorbă nu e. 

El e modest si totuşi foarte mare. 

Să tacă el, să doarmă ori să-mi spuie 

La nebunii — tot înţelept îmi pare. 

Şi vezi, pe-acesta nu-l spun nimănuie. 
Nici el nu vrea să-l ştie orisicare, 

Căci el vrea numai să-mi adoarmă 'n brata 
Şi decât tine mult mai mult mă 'nvati! 


Mihai Eminescu 


I. 


Revars” asupra mea lumină lină 

O, maică sfântă, pururea fecioară 

Ca 'n visul meu ceresc de-odinioară, 

În umbra gândurilor mele vină. 

Și mii de limbi şi sute de popoară 

Te-au înălţat în glorie senină 

O, dă-mi credinţa lor... cât de puţină 

Nu cred nimic şi asta mă doboară. 

Nici în amor nu cred si nici în ură 

Si sfântă nu-mi mai e nici o idee 

Pierdui avântul ce-mi dădea tărie 

A mele visuri toate se pierdură 
Eşti prea mult ânger, prea puţin femeie 
De ce te stingi în gândul meu... Marie! 


II. 


Credeam ieri că steaua-ti e-un suflet de ânger 
Ce tremură 'n ceruri, un cuget de aur 
Ce-arunci a lui raze 'n o lunca de laur 
Cu-al cântului dar 
Si tu interpret” a cerestilor plângeri 
Credeam că eşti chipul ce palida stelă 
Desemnă pe-o frunte de undă rebelă 
Pe valul amar 
Dar astăzi poetul cu inima 'n ceruri 
Răpit de-a ta voce în rai de misteruri 
Si-aduce aminte că în cerul deschis 
Văzut-a un geniu mânând reveria 

Pe-o arpă de aur c'un Ave Maria 

Si 'n Tine cunoaşte sublimul său vis. 


III. 


Răsai asupra mea, lumină lină, 

Ca 'n visul meu ceresc d'odinioară; 

O, maică sfântă, pururea fecioară, 

În noaptea gândurilor mele vină. 

Speranţa mea tu n'o lăsa să moară 

Deşi al meu e un noian de vină; 

Privirea ta de milă caldă, plină, 

Îndurătoare-asupra mea coboară. 

Străin de toti, pierdut în suferinţa 

Adâncă a nimicniciei mele, 

Eu nu mai cred nimic si n'am tărie. 

Dă-mi tinereta mea, redă-mi credinţa 
Și reapari din cerul tău de stele; 
Ca să te-ador de-acum pe veci, Marie! 


IV. 


Cand sufletu-mi noaptea veghea in estaze, 

Vedeam ca in vis pe-al meu anger de pază 

Încins cu o haină de umbre si raze 

C'asupra-mi c'un zâmbet aripele-a 'ntins; 

Dar cum te vazui intr'o palida haina 

Copila cuprinsa de dor si de taina, 

Fugi acel ânger de ochiu-ti învins, 

Esti demon copilă, că numai c'o zare 

Din genele-ti lunge, din ochiul tău mare 

Facusi pe-al meu ânger cu spaimă să sboare, 

EI, veghea mea sfântă, amicul fidel? 

Ori poate...! O 'nchide lungi genele tale 
Sa pot recunoaste trasurile-ti pale — 
Căci tu — tu ești el. 


V. 


De mult mă lupt cătând în vers măsura, 

Ce plină e ca toamna mierea 'n faguri, 

Ca s'o astern frumos în lungi siraguri, 

Ce fără piedeci trec sunând cezura. 

Ce aspru mișcă pânza de la steaguri, 

Trezind în suflet patima și ura — 

Dar iar cu dulce glas iti umple gura 

Atunci când Amor timid trece praguri! 

De l-am aflat la noi a spune n'o pot; 

De poti s'auzi în el al undei sopot, 

De e al lui cu drept acest preambul — 

Aceste toate singur nu le judec... 
Dar versul cel mai plin, mai blând si pudic, 
Puternic iar — de-o vrea — e pururi iambul. 


VI. 


Răsună corn de aur si imple noaptea clară 
Cu chipuri rătăcite din lumea cea solară 
Cu mândre 'mpdratese ce au trăit în soare 
Atâta de frumoase cât cin” le vede — moare. 
Veniti genii şăgalnici, ce tupilati sub foaie 
Pisati picioarele albe a fetelor bălaie, 
Si zimbrii zânei Dochii, în frunti cu stemă mare, 
Si voi, cai albi ca spuma, cu coama de ninsoare — 
Învie codru — duhuri cu suflet de mireasmă, 
Sburati prin crenge negre, ca albe, dulci fantasme, 
Pe diafane corpuri lungi pânzării uşoare 
De brumă diamantină, ce scânteie în umbră 
În părul vost? coroane, sandale moi, feeric 
Ating abia al nopţii tăcutul întuneric. 


VII. 


Stau în cerdacul tău... Noaptea-i senină. 

Deasupra-mi crengi de arbori se întind, 

Crengi mari în flori de umbră mă cuprind 

Si vântul mișcă arborii 'n grădină. 

Dar prin fereastra ta eu stau privind 

Cum tu te uiti cu ochii în lumină. 

Ai obosit, cu mâna ta cea fină 

În val de aur părul despletind. 

L-ai aruncat pe umeri de ninsoare, 

Desfaci visând pieptarul de la sân, 

Încet te-ardici şi sufli "n lumânare... 

Deasupră-mi stele tremură prin ramuri 
În întuneric ochii mei rămân, 
S'alaturi luna bate trist în geamuri. 


VILI. 


Nenorocit noroc de-a fi iubit 

Iubind în veci să nu i-o poti tu spune 

Singur sa 'ntinzi tu braţele nebune 

Să le 'nclestezi pe pieptul ostenit 

Totuşi în ochi-i dulci să vezi minune 

Să vezi cât ai putea fi fericit 

Dac” un moment pe ea ai fi găsit 

Singură 'n casă si în toane bune 

Nenorocit! Iubind să fii iubit 

Și totuşi nici o strângere de mână 

Să-ţi spuie da! Și câte ai dorit 

Pe când în faţa rece ochii reci 
Ascunde tot ce sânul ei păstrează 
Tăcere impuindu-ti chiar pe veci. 


IX. 


Cand de-osteneala geana-abia se tine 
A mele ganduri te 'nsotesc ca sclavii 
Si prins de setea unei dulci evlavii 
Drumeţ se face sufletul din mine 
Și cum prin friguri aiuresc bolnavii 
Pin întuneric te privesc pe tine 
Și-a tale lacrimi de zâmbiri îs pline 
Căci ca un ânger trist și blond — așa vii 
Si mâna 'ntind să simt dac? adevăru-i 
Că tu te-arati iubită dulce fată 
Că eu te văd cum te văd ochi-oricărui 
Tu arătare blândă luminată 
Tu nopţii negre frumusefta-i dărui 
Răpindu-i minţii mele odihna toată. 


X. 


Pe ganduri ziua, noaptea in veghere, 
Astfel viata-mi tot in chinuri trece — 
Va vrea natura oare sa se plece 
La ruga mea — să-mi dee ce i-oi cere? 
Nimic nu-i cer decât mormântul rece, 
Repaos lung la lunga mea durere — 
Decât să port iubirea-mi în tăcere, 
Mai bine ochiu-mi moartea să mi-l sece. 
Căci lumea e locasul patimirei: 
Un chin e valu-i, iară gândul spuma, 
Dureri ascunse farmecele firei. 
O dată te-am văzut — o clipă numa — 
Și am simţit amarul omenirei... 
Ce-am folosit că-l știu si eu acuma? 


XI. 


Usoare sunt vietele multora. 

Ei prind din sbor plăcerea trecătoare, 

În orice timp au clipa lor cu soare 

Si 'n orice zi le-apare aurora... 

Dar spune, tu, copilă visătoare, 

De-am fost şi eu din rândul acelora, 

De-mi ești și mie ce le eşti altora, 

De nu mi-ai fost o stea nemuritoare? 

Trăiam pierdut în umbra amortirii, 

Deşarta-mi viaţă semăna cu spuma 

Și orb eram la farmecele firii... 

Deodată te văzui... o clipă numa 
Simtii adânc amarul omenirii... 
Și iată că-l cunosc întreg acuma. 


XII. 


Sa stins viaţa falnicei Veneti, 
N'auzi cântări, nu vezi lumini pe valuri; 
Pe scări de marmură, prin vechi portaluri 
Pătrunde luna, inalbind paretii. 
Okeanos se plânge pe canaluri, 
El numa 'n veci e 'n floarea tinereţii, 
Miresei dulci i-ar da suflarea vieţii, 
Isbeşte 'n ziduri vechi, sunând din valuri. 
Ca 'n tintirim tăcere e 'n cetate. 
Preot rămas din a vechimei zile 
San Marc sinistru miezul nopţii bate. 
Cu glas adânc, cu graiul de Sibile, 
Rosteste lin în clipe cadentate: 
„Nu 'nvie morţii — e 'n zadar copile!“ 


XIII. 


Oricâte stele ard în înălțime, 
Oricâte unde-arunca'n faţă-i marea, 
Cu-a lor lumină și cu scânteiarea 
Ce-or fi 'nsemnand, ce vor — nu știe nime. 
Deci cum voiești tu poti urma cărarea. 
Fii bun şi mare, ori pătat de crime, 
Același praf, aceeaşi adâncime, 
lar moștenirea ta şi-a tot: uitarea. 
Parcă mă văd murind... în umbra porții 
Așteaptă cei ce vor să mă îngroape... 
Aud cântări si văd lumini de tortii. 
O, umbră dulce, vino mai aproape — 
Să simt plutind deasupră-mi geniul morţii 
Cu aripi negre, umede pleoape. 


XIV. 


Chiar somnul meu începe să te 'nvoace 
Cuprins de focul unei dulci evlavii 
Din neguri albe oare tu căta-vei 
Asupra mea cu marii ochi, noroace! 
A mele gânduri te 'mpresor ca sclavii 
Si fără viaţă ei încep să joace... 
Răsai din umbra somnului încoace 
O, ânger trist... cu pasul rar... aşa vii 
Visez că mort eu sunt... În pragul porţii 
Aşteaptă cei ce vor să mă îngroape, 
Aud cântări si văd lumini de tortii 
O, vino! ...mai aproape, mai aproape 
Să simt plutind alături geniul morţii 
Cu umezi ochi sub grele, dulci pleoape. 


XV. 


Oricare altul chiar un geniu para-si 

Oricine lumii place, vrea să-i placa 

Și cine nume vrea să nu mai tacă 

Ci de la oameni a lui plată ceară-și 

Dar muza mea cu lumea nu se 'mpaca 

A mea gândire are un tovarăș 

Si al meu suflet ieri si mâne iarăși 

Cu dânsul numai viaţa va să-și facă. 

După cununi și glorii altu-alerge 

Ce lumea dă e vântului asemeni 

Nu-mi pare rău din carte-i de mă şterge 

O, dulce blând tovarăș, mult îmi semeni 
La tine dar gândirea 'n taină merge 
A noastre inimi de demult îs gemeni. 


XVI. 


Oricare cap ingust un geniu pard-si, 

Cu versuri, goale de cuprins, sa placa 

Si, cum doreste, sgomot mare faca, 

Cununi de lauri de la plebe ceara-si. 

Ci muza mea cu sine se împacă. 

Eu am un singur, dar iubit tovaras, 

Si lui închin a mele şiruri iarăşi, 

Cântarea mea, de glorie săracă. 

Când dulci-i ochi pe linii or s'alerge, 

Va cumpăni în iambi turnata limbă: 

Ici va mai pune, dincolo va şterge. 

Atuncea ea în lumea mea se plimbă, 
Cu-a gândurilor mele navă merge 
Si al ei suflet pe al meu și-l schimbă. 


XVII. 


Din munţi bătrâni si din păduri marete 
Se nasc isvoare, ropotind se plimbă, 
Deprind pe rând oceanica lor limbă 
Si sunt în codri pustnici cântărețe. 
Spărgând prin stânce albia lor strâmbă, 
Se legăn line si fac valuri crete. 
În drumul lor ia firea mii de feţe — 
Aceleași sunt, deși mereu se schimbă. 
Dar cu adâncul apei s'adanceste 
În glasul lor a sunetului scară. 
Devine tristă — rânduri-rânduri creşte, 
Pan" ce urnindu-se în marea-amară 
— Ca fluviu mândru, ce-ostenit mugeste — 
Al tineretei dulce glas demult uitară. 


XVIII. 


Născute-abia isvoare stau de sfadă 
Deprind copile oceanica lor limbă 
Și trec spărgându-și albia lor strâmbă 
Prin lunci mulțime și prin stânci grămadă. 
Din munte-aleargă si la ses se plimbă 
Colo 'n cuibar de ape fug să cadă, 
Colo cu șir de valuri fac paradă, 
Aceleași sunt deși mereu se schimbă. 
Cu adâncimea apei s'adâncește 
Din glasul lor a sunetului scară 
Devine tristă, rânduri-rânduri creşte. 
Pan' ce urnindu-se in marea-amară 
Un fluviu mandru ce-ostenit mugeste 
Trecutul glas cu totul şi-l uitara. 


XIX. 


Adanca mare sub a lunei fata, 
Înseninată de-a ei blondă rază, 
O lume 'ntreaga 'n fundul ei visează 
Si stele poartă pe oglinda-i creata. 
Dar mani — ea falnica, cumplit turbeaza 
Si mișcă lumea ei negru-măreaţă, 
Pe-ale ei mii și mii de nalte brate 
Ducând pieire — ţări înmormântează. 
Azi un diluviu, mâne-o murmuire, 
O armonie, care capăt n'are — 
Astfel e-a ei întunecată fire. 
Astfel e sufletu 'n antica mare. 
Ce-i pasă — ce simtiri o sa ni 'nspire — 
Indiferentă, solitară — mare! 


XX. 


Cum oceanu 'ntdratat turbatu-i! 
Răcnind înalță bratele-i spumate, 
De nori s'acata, 'n bolta lumei bate, 
Până furtuna-l reîmpinge 'n patu-i. 
Salbatecul! "Van fulgeri fricosate 
Apără cerul... El incredintatu-i 
Ca bolta cea albastra e palatu-i; 
Cu-asalt so ia el vrea — ca pe-o cetate. 
Rănit de fulgere, el se înmoaie 
Si c'o poveste îl adoarme-o boare 
Si 'n vis — un cer in fundu-i se indoaie. 
Tot ce-a dorit in visul lui el are: 
Tarie, stele, luna cea balaie... 
Dormind murmură — murmurand tresare. 


XXI. 


De ce cu ochii 'ncremeniti sub bolte 
De marmur — tu-l privesti cu spaimă crudă? 
Pandesti ca leii, fruntea ta asuda 
Si pumnu-ti vra mania-i s'o dezvolte. 
Secerătorul tău l-ai pus la truda 
Si snopi de viete sunt a lui recolte; 
Pentru-al lui cap ai infruntat revolte 
Si astăzi simţi ca strângi la piept pe-o luda. 
Te 'nalta 'n cer invidia vulgară 
Căci știi din lorzii junghiati a face 
Lui Fabiano a marirei scara. 
Tu eşti regină si astfel îţi place. 
Cine te vede, slab obraz de ceară, 
Știind furtuna vieţii tale — tace. 


XXII. 


De cate ori, iubito, de noi mi-aduc aminte 
Oceanul cel de ghiata mi-apare înainte: 
Pe bolta alburie o stea nu se arata, 
Departe doara luna cea galbena — o pata; 
lar peste mii de sloiuri de valuri rapezite 
O pasere pluteşte cu aripi ostenite, 
Pe când a ei pereche nainte tot s'a dus 
C’un pâlc întreg de păsări, pierzându-se 'n apus. 
Aruncă pe-a ei urmă priviri suferitoare, 
Nici rău nu-i pare-acum, nici bine nu... ea moare, 
Visându-se 'ntr'o clipă cu anii înapoi. 
Suntem tot mai departe deolaltă amândoi, 
Din ce in ce mai singur ma 'ntunec și îngheţ, 
Când tu te pierzi în zarea eternei dimineti. 


XXIII. 


Părea c'asteaptd s'o cuprind in brata 
Si faţa mea cu mânile-i s'o iee, 
Ca sa ma pierd in ochi-i de femee, 
Citind în ei întreaga mea viaţă. 
Dar când s'o prind, ea n'a voit să stee 
Ci intr'o parte 'ntoarse dulcea-i faţă; 
Pandind, cu ochii ma 'ntreba isteata: 
Să-mi dea o gură, ori să nu-mi mai dee? 
De-astfel de toane vecinic nu te saturi, 
Oricât o rogi, ea tot se dă în laturi 
S'abia la urmă parcă tot se 'ndura. 
Împrotiviri duioase-a frumuseţii 
În lupte dulci disfac uratul vietii, 
Ce n'au amar, fiindcă au măsură. 


XXIV. 


Sopteste-mi, Clara, tainice cuvinte, 

Abia 'ntelese, pline de 'nteles 

Înţelepciunea-mi toat” o am cules 

Din ochii mari, din gura ta fierbinte 

Nu-mi sfărâma acel frumos eres 

C'un ânger eşti al cerurilor sfinte 

Atât de blând ş'atâta de cuminte 

Ca să m'adormi pe veci ai fost trimes 

Tu nici nu știi c'a ta apropiere 

În suflet dor şi vis mi-a liniștit 

Că moartea mea din gura ta aș cere 

Să sorb în suflet glasul tău iubit — 
Căci curge lin ca lamura de miere 
Si-apoi să mor — odată fericit 


XXV. 


De ce ma 'ndrept s'acum la tine iarăşi? 
Căci făr” de tine n'am de spus nimică... 
Si azi nu-mi pasă lumea ce-o să zică 
De-acest poem, în contră-mi, spre ocard-si. 
De grija ei un fir de păr nu-mi pică... 
Să iee dar copiii mei în ghiară-şi; 
Părerea ta, iubit si blond tovarăș, 
De ea mă bucur și de ea mi-e frică. 
Amor şi moarte sunt în dușmănie: 
Amic acestei des am căutat-o, 
Ci 'n drumul ei m'am dat, copilo, tie... 
Viaţa mea din nou ai câștigat-o 

Si orice road” a ei şi armonie 

A ta-i cu drept: deci si pe-aceasta — iat-o! 


XXVI. 


Gandind la tine fruntea-acum ma doare. 
Nu stiu ce rost mai are-a mea viata 
Când n'am avut o clipă de dulceaţă: 
Amar etern și visuri pieritoare! 
De ce în noapte glasul tău îngheaţă! 
Vedea-vor ochii-mi inc'o dată oare 
Frumosul trup, — femeie zâmbitoare! — 
Ce mi-a fost dat să-l strâng o clipă 'n brata? 
Tu, blond noroc al unui vis deşert, 
Tu, visul blond unui noroc ce nu e, 
De-i mai veni, să ştii că nu te iert. 
Căci dorul meu mustrări o să-ţi tot spuie 
Și sărutându-te am să te cert 
Cu desmierdări cum n'am spus nimăruie. 


XXVII. 


Satul de lucru caut noaptea patul, 
Dar al meu suflet un drumet se face 
Si pe când trupul doarme 'ntins în pace, 
Pe-a tale urme l-au împins păcatul. 
E. noapte neagră 'n ochi-mi, totul tace, 
Dar mintea-mi vede — genele holbate; 
Ca şi un orb mă simt în întuneric 
Și totuşi înainte-mi zi se face. 
E chipul tău, lumină necrezută 
De frumuseți, de taină, curăţie, 
Ce nopţii reci lucire-i împrumută. 
Din causa ta, bălaia mea soţie, 
Cat ziulica trupu-odihna n'are, 
lar noaptea sufletul în cale pleacă. 


XXVIII. 


În lumina albăstrie unei lampe atârnătoare 

Stă în rochie de noapte o femeie 'ncantatoare 

Si se uită în oglindă si zâmbind sopteste 'n taină 

Iară Cupido vicleanul îi descinge a ei haină 

— De pe umeri de zăpadă el să lunece o face 

Părul luciu despleteste si îl mângâie în pace 

Si când ea se 'ntinde leneș jumătate acoperită 

De-a lui ochi discret si dulce e dorită şi privită 

Si când genele-i se 'mpreun', lângă ea se furisaza 

Capul lui balai si tânăr între sâni-i îl așază 

O sărută si în somnu-i ea îl strânge 'ncet la piept 

Numai ochiul lui cel galis de frumseta-i e deștept 
Ah un singur dar el are... el n'o spune nimănui 
Cine n'ar dori în lume ca să fie 'n locul lui? 


XXIX. 


lubind în taină am păstrat tăcere, 

Gândind că astfel o să-ți placă tie, 

Căci în priviri citeam o vecinicie 

De-ucigătoare visuri de plăcere. 

Dar nu mai pot. A dorului tărie 

Cuvinte dă duioaselor mistere, 

Vreau să mă "nec de dulcea 'nvapaiere 

A celui suflet, ce pe-al meu îl ştie. 

Nu vezi că gura-mi arsă e de sete 

Și 'n ochii mei se vede 'n friguri chinu-mi, 

Copila mea cu lungi si blonde plete? 

Cu o suflare răcoreşti suspinu-mi, 
C'un zâmbet faci gândirea-mi să se 'mbete; 
Fă un sfârșit durerii — vin la sânu-mi. 


XXX. 


Trecut-au anii ca nori lungi pe sesuri 
Si niciodată n'or să vie iară, 
Căci nu ma 'ncanta azi cum mă miscara 
Povesti si doine, ghicitori, eresuri 
Ce fruntea-mi de copil o *nseninară, 
Abia 'ntelese, pline de 'ntelesuri. 
Cu-a tale umbre azi in van mă 'mpresvri, 
O cias al tainei, asfintit de sară! 
Să smulg un sunet din trecutul vieţii, 
Să fac, o suflet, ca din nou să tremuri? 
Cu mâna mea în van pe liră lunec: 
Pierdut e totu 'n zarea tinereții 
Și mută-i gura dulce-a altor vremuri, 
lar timpul creşte 'n urma mea... mă 'ntunec! 


XXXI. 


Afară-i toamnă, frunză 'mprastiata, 
lar vântul svârle 'n geamuri grele picuri; 
Și tu citeşti scrisori din roase plicuri 
Ci intr'un ceas gândeşti la viaţa toată. 
Pierzandu-ti timpul tău cu dulci nimicuri, 
N'ai vrea ca nime 'n usa ta sa bată; 
Dar si mai bine-i, când afară-i sloată, 
Să stai visând la foc, de somn să picuri. 
Si eu astfel mă uit din jet pe gânduri, 
Visez la basmul vechi al zanei Dochii, 
În juru-mi ceața creşte rânduri-rânduri; 
Deodat’ aud foşnirea unei rochii, 
Un moale pas abia atins de scânduri... 
lar mani subțiri si reci mi-acopăr ochii. 


XXXII. 


Sunt ani la mijloc si 'nca multi vor trece 
Din ceasul sfânt in care ne 'ntalniram, 
Dar tot mereu gândesc cum ne iubirăm, 
Minune cu ochi mari şi mână rece. 
O vino iar! Cuvinte dulci inspiră-mi, 
Privirea ta asupra mea să plece, 
Sub raza ei mă lasă a petrece 
Și cânturi nouă smulge tu din liră-mi. 
Tu nici nu ştii a ta apropiere 
Cum inima-mi de-adânc o linişteşte, 
Ca răsărirea stelei în tăcere; 
lar când te văd zâmbind copilăreşte 
Se stinge-atunci o viață de durere, 
Privirea-mi arde, sufletul îmi creşte. 


XXXIII. 


Când însuşi glasul gândurilor tace, 
Ma ’ngână cântul unei dulci evlavii — 
Atunci te chem; chemarea-mi asculta-vei? 
Din neguri reci plutind te vei desface? 
Puterea nopții blând însenina-vei 
Cu ochii mari si purtători de pace? 
Răsai din umbra vremilor încoace 
Ca sa te văd venind — ca ’n vis, asa vii! 
Cobori incet... aproape, mai aproape, 
Te pleacă iar zâmbind peste-a mea faţă, 
A ta iubire c'un suspin arat'o, 
Cu geana ta m'atinge pe pleoape 
Să simt fiorii strângerii în brate, 
Pe veci pierduto, vecinic adorato! 

